38. ΑΝΑΓΚ.ΝΟΜΟΣ υπ’ αριθ. 58 της 23/29 Ιουν. 1967 (ΦΕΚ Α΄ 108) Περί διαρρυθμίσεως των δασμών προϊόντων τινών της σιδηροβιομηχανίας. Άρθρ.1.-1.Οι δασμοί των ακολούθων κλάσεων του Τελωνειακού Δασμολογίου Εισαγωγής, ορίζονται ως ακολούθως: α)Κλάσις 73.12 εδάφ. Β΄ Ταινίαι δια στεφάνας βαρελίων και τοιαύται δια την κατασκευήν σωλήνων εισαγόμεναι παρά λειτουργουσών εν τη ημεδαπή βιομηχανιών (κατασκευής βαρελίων ή σωλήνων αναλόγως της περιπτώσεως) καθ’ όρους οριζομένους δι’ αποφάσεων του Υπουργού των Οικονομικών. Υπεδάφιον (1.Ελασματοποιηθείσαι εν θερμώ. Δασμός γενικός 7% επί της αξίας.) Υπεδάφιον 2.Ελασματοποιηθείσαι εν ψυχρώ. Δασμός γενικός 8% και συμβατικός 4% επί της αξίας. β)Κλάσις 73.12 εδάφ. Γ΄ υπεδάφιον 1 (φύλλα εκ σιδήρου ή χάλυβος ελασματοποιηθέντα εν θερμώ ή ψυχρώ). Πλάτους μέχρι 210 χιλιοστομέτρων. Διάκρισις α.(Ελασματοποιηθέντα εν θερμώ. Δασμός γενικός 14% επί της αξίας.) Αι ανωτέρω εντός ( ) διατάξεις του υπεδαφ. 1 και της διακρίσεως σ΄ κατηργήθησαν δια του άρθρ. 2 του Ν.Δ. 1248/1972 (κατωτ. αριθ. 49). Διάκρισις β. Ελασματοποιηθέντα εν ψυχρώ. Υποδιάκρισις αα. Εκ λευκοσιδήρου ως και τα προοριζόμενα δια την κατασκευήν λευκοσιδήρου (εφ’ όσον εισάγονται εις ρόλλους). Δασμός γενικός 14% επί της αξίας. Υποδιάκρισις ββ. Έτερα. Δασμός γενικός 8% συμβατικός 8,75% επί της αξίας. γ)Κλάσις 73.13 Λαμαρίναι εκ σιδήρου ή χάλυβος (ΤO-LES) ελαθείσαι εν ψυχρώ ή θερμώ. Εδάφ.Β΄.Βερνικωμέναι ή κεχρωματισμέναι. Δασμός γενικός 24,50% επί της αξίας. Εδάφ.Γ΄.Οξειδωμέναι δια μηχανικών ή χημικών μέσων. Δασμός γενικός 24,50% επί της αξίας. Εδάφ.Δ΄.υπεδάφιον 2. Επιμεταλλωμέναι δια κασσιτέρου. Δασμός γενικός 15% επί της αξίας. Ο εν τω εδαφίω τούτω προβλεπόμενος δασμός δεν δύναται να είναι κατώτερος των 650 χαρτίνων δραχμών κατά τόννον. 2.Ο δασμός των κατά τας διατάξεις της υπό το εδάφ. Ε της Κλάσεως 73.13 σημειώσεως, εισαγομένων σιδηροφύλλων ορίζεται εις 15% επί της αξίας. Ο εν τω εδαφίω τούτω προβλεπόμενος δασμός δεν δύναται να είναι κατώτερος των 650 χαρτίνων δραχμών κατά τόννον. 3.Οι μέχρι τούδε εφαρμοζόμενοι συμβατικοί δασμοί των εν τω παρόντι άρθρω αναφερομένων δασμολογικών κλάσεων, αναστέλλονται. Άρθρ.2.-Την 1ην Ιαν. 1971 οι ειδικευμένοι και κατ’ αξίαν δασμοί των κλάσεων 73.13, εδάφ. Δ2 και 73.13 εδάφ.Ε-Σημείωσις-μειούνται κατά 10% και μετά διετίαν κατά 10% εισέτι. Επίσης την 1ην Ιαν. 1971 οι δασμοί των κλάσεων 73.13 εδάφ. Β και 73.13 εδάφ. Γ, μειούνται κατά 17% και μετά διετίαν κατά 17% εισέτι. Άρθρ.3.-Τα κάτωθι αναφερόμενα είδη, εισαγόμενα απ’ ευθείας υπό των εν τη χώρα εγκατεστημένων βιομηχανιών παραγωγής προϊόντων ελάσεως κατά την έννοιαν της σημειώσεως 1, στοιχ. μ΄ και ν΄ του Κεφαλαίου 73 του Τελωνειακού Δασμολογίου και προοριζόμενα να χρησιμοποιηθώσιν υπό των βιομηχανιών τούτων, ως πρώτη ή βοηθητική ύλη δια την παραγωγήν των προϊόντων τούτων, απαλλάσσονται των δι’ αυτά προβλεπομένων υπό των οικείων κλάσεων του δασμολογίου δασμών, καθ’ όρους και διατυπώσεις καθορισθησομένους δι’ αποφάσεως του Υπουργού Οικονομικών. α)Έλαιον κοκκοφοινίκων (COCO) και φοινίκων (PALME) της δασμολογικής κλάσεως 15.07Γ. β)Έλαια και λίπη ορυκτά, της δασμολογικής κλάσεως 27.10 Η εδάφ. 2α. γ)(Ημικατειργασμένον προϊόν εκ σιδήρου ή χάλυβος εις ρόλλους δια λαμαρίνας της δασμ. κλάσεως 73.08 προοριζόμενον να χρησιμοποιηθή κατόπιν περαιτέρω εξελάσεως και υποβιβασμού του πάχους αυτού κατά 20% τουλάχιστον, δια την παραγωγήν προϊόντων θερμής εξελάσεως, ως και δια την παραγωγήν προϊόντων ψυχράς εξελάσεως. Η κατά τ' ανωτέρω απαλλαγή του προϊόντος τούτου αίρεται άμα τη ενάρξει της παραγωγής αυτού, υπό τινος εν τη Χώρα λειτουργούσης βιομηχανίας, εις ποσότητας και ποιότητας ικανοποιούσας τας ανάγκας των χρησιμοποιουσών τα προϊόντα ταύτα βιομηχανιών και εις τιμάς συναγωνιστικάς, του γεγονότος τούτου πιστοποιουμένου δι’ εκθέσεως της αρμοδίας Υπηρεσίας του Υπουργείου Βιομηχανίας). Η ανωτέρω εντός ( ) περιπτ. γ΄ κατηργήθη δια του άρθρ. 2 του Ν.Δ. 1248/1972 (κατωτ. αριθ. 49). δ)Ψευδάργυρος ακατέργαστος της δασμολογικής κλάσεως 79.01, και ε)Κασσίτερος ακατέργαστος της δασμ. κλάσεως 80,01. Αι διατάξεις του παρόντος άρθρου εφαρμόζονται από 1ης Ιαν. 1967. Εν πάση περιπτώσει τυχόν πράγματι καταβληθέντες εις το Δημόσιον δασμοί δεν επιστρέφονται. Άρθρ.4.-Η ισχύς του παρόντος Α. Νόμου άρχεται από της δημοσιεύσεώς του δια της Εφημερίδος της Κυβερνήσεως. (Αντί της σελ. 226,121) Σελ. 226,121(α) Τεύχος 475-Σελ. 35 - 396 Επιβολή Τελωνιακών Δασμών 30.Β.β.38 - 397 30.Β.β.38 Επιβολή Τελωνιακών Δασμών 